དམའ་འབྲིང་གསུམ་པའི་བོད་སྐད་ཡིག་ཉམས་ལེན་རྒྱུགས་གཞི།

རང་མིང་ འཛིན་གྲྭ། ﹙ ལྷག་ སྒྲོལ།﹚

**དང་པོ་ རྨང་གཞིའི་ཤེས་བྱ།**

གཅིག་ སྟོང་ཆ་ཁ་སྐོང་བྱ་རྒྱུ། སྐར་10

1 བོད་ཡིག་གི་གསལ་བྱེད་སུམ་ཅུར་སྡེ་པ་﹙ ﹚ཡོད།

ཀ བདུན་དང་ཕྱེད་ ཁ བརྒྱད་དང་ཕྱེད་ ག ཕྱེད་དང་བདུན་

2 དཔེ་དོན་ཐ་དད་བཀོད་པ་ལས་མཚུངས་པར་རྟོགས་བྱེད་﹙ ﹚ཡིན།

ཀ རང་བཞིན་བརྗོད་པའི་རྒྱན་ ཁ དཔེ་རྒྱན་ ག གཟུགས་རྒྱན་

3 རྒྱུ་ཡི་གཟུགས་ཅན་ཞེས་པའི་རྒྱུ་ནི་﹙ ﹚གོ་དགོས།

ཀ རྒྱུ་ནོར་གྱི་དོན་ ཁ འགྲོ་བའི་དོན་ ག རྒྱུ་མཚན་གྱི་དོན་

4 བསམ་ཡས་གཙུག་ལག་ཁང་ནི་བོད་ཀྱི་བཙན་པོ་﹙ ﹚དུས་སུ་བཞེངས།

ཀ ཁྲི་སྲོང་ལྡེ་བཙན་ ཁ སྲོང་བཙན་སྒམ་པོ་ ག མངའ་བདག་ཁྲི་རལ་པ་

5 བསམ་དོན་གྲུབ་པར་གྱུར་ཅིག་ཅེས་པའི་ཅིག་ནི་﹙ ﹚ཡིན།

ཀ སྐུལ་ཚིག་ ཁ སྨོན་ཚིག་ ག འདོམས་ཚིག་

6 “གཙུག་གཡུ་”དེ་ཐོག་མར་﹙ ﹚ལ་རྙེད་པ་རེད།

ཀ བུ་དཔལ་ལྡན་ ཁ སྐུ་ངོ་རྗོང་ ག དཔལ་ལྡན་གྱི་སྤོ་བོ་

7 བོད་ཀྱི་དཔེ་ཆ་དཔར་འདེབས་ཀྱི་སྲོལ་ནི་﹙ ﹚སྐུ་དུས་ནས་དར་ཁྱབ་ཆེ་བར་གྱུར།

ཀ རྗེ་ཙོང་ཁ་པ་ ཁ རྒྱལ་པོ་སྲོང་བཙན་སྒམ་པོ ག ས་པན་ཀུན་དགའ་རྒྱལ་མཚན་

8 ས་གཞི་ཆེན་པོ་ཁ་བའི་གོས་དཀར་གྱོན།﹙ ﹚

ཀ སེམས་མེད་རབ་རྟོག་ ཁ དཔེ་རྒྱན་ ག གཟུགས་རྒྱན་

9 བོད་ཕྲུག་མཛངས་མི་བདུན་ལས་ཐོན་མི་ནི་ ﹙ ﹚བགྲངས།

ཀ བཞི་པ་ ཁ དང་པོ་ ག བདུན་པ་

10 ལ་དོན་གྱི་ཕྲད་ལས་ ﹙ ﹚གཉིས་ནི་རྗེས་འཇུག་ལ་བལྟོས་མི་དགོས།

ཀ ན་ ལ་ ཁ རུ་ དུ་ ག ན་ ར་

**གཉིས་པ་ སྟོང་འཇུག་ སྐར་﹙10 ﹚**

1 མིང་ལ་དབྱེ་ན་གཉིས་ཡོད་པ་སྟེ་ དང་ གཉིས་ཡོད། 2 བོད་ཀྱི་ཡིག་བསྒྱུར་ཁང་ཐོག་མ་ནི་ ཡིན་ 3 སྐད་དང་ཡི་གེ་ནི་འབྲེལ་འདྲིས་ཀྱི་ གཙོ་བོ་ཡིན་ལ་མི་རིགས་ཤིག་གི་ ཀྱང་ཡིན་ 4 རྣམ་དབྱེ་བཞི་པ་དགོས་ཆེད་ལ་ཚང་དགོས་པའི་གྲུབ་ཆ་གསུམ་ནི་ ཡིན། 5 མོན་ཡུལ་རྡོར་གཅོད་ཅེས་པའི་དཔེ་དེའི་བསྟན་དོན་ནི་ དེ་ཡིན་ལ་རང་མི་རིགས་ནང་ཁུལ་ཕན་ཚུན་ཕྲག་དོག་འཁོར་རྕོད་བྱེད་པའི་དཔེར་ ཞེས་བཀོད་ཡོད་པ་རེད་།

**གསུམ་པ་ འགྲིག་མིན་བརྡར་གཅོད་བྱ་རྒྱུ་ སྐར་5**

1 འབྱུང་བ་བཞི་སྟེ། ས་ཆུ་མེ་རླུང་ངོ། ཞེས་པ་ནི་དབྱེ་བ་འདྲེན་པའི་ལྷག་བཅས་ཡིན། ﹙ ﹚

2 དཔེ་ཅན་གྱི་ཆ་ཤས་ཁོ་ན་དཔེའི་གཟུགས་སུ་བཀོད་པ་ལས། དཔེ་དེའི་ཆ་ཤས་གང་ཡང་དཔེ་ཅན་གྱི་གཟུགས་སུ་མི་འགོད་པ་ཞིག་ལ་ཆ་ཤས་ཅན་གྱི་གཟུགས་ཅན་ཟེར། ﹙ ﹚

3མུན་པ་སེལ་བར་སྒྲོན་མེ་སྤར་ཞེས་པ་རྣམ་དབྱེ་གཉིས་པ་ལས་སུ་བྱ་བའི་དཔེར་བརྗོད་ཡིན། ﹙ ﹚

4ཀྱེ་སྒྲ་ནི་ཞེ་སའི་ཚིག་སྟེ། ཞེ་ས་ཅན་དང་གུས་པའི་ཚུལ་དུ་འབོད་པ་ཡིན། ﹙ ﹚

5དབྱར་ཟླ་འབྲིང་པོ་ནི་བོད་ཟླ་དྲུག་པ་ཡིན། ﹙ ﹚

བཞི་པ། གཤམ་གསལ་གྱི་ཞེ་ཚིག་ཕལ་སྐད་དུ་ཕབ་དགོས། སྐར་3

དབུ་ཞྭ་བཞེས། སྐུ་སྟོད་མཆོད། གཟིགས་སྐོར་གནང་

བགྲེས་སོང་ཕེབས། སློབ་དེབ་བསྣམས། ལྷན་རྒྱས་བཞུགས།

**ལྔ་པ། དྲི་བར་ལན་རྒྱག་དགོས། སྐར་10**

1 བསམ་ཡས་གཙུག་ལག་ཁང་དེ་བོད་དུ་ཆོས་ལུགས་དང་རིག་གནས་སློབ་གསོ་དར་སྤེལ་གཏོང་སའི་གནས་གཞི་གཙོ་བོ་ཞིག་ཟེར་དོན་ཅི་ཡིན།

2 བྱེད་འབྲེལ་གཉིས་ལ་འདྲ་བའི་ཆ་དང་མི་འདྲ་བའི་ཆ་གང་ཡིན།

3 ཆོས་དཔེའི་ཆོས་དེ་གང་ལ་ངོས་འཛིན་དགོས།

4 དགའ་ལྡན་པར་རྙིང་ཞེས་པ་དེ་གང་ལ་ངོས་འཛིན་དགོས་སམ།

5 དངོས་པོའི་དངོས་དེ་གང་ལ་ངོས་འཛིན་དགོས།

**དྲུག་པ་ ལྟ་ཀློག་དབྱེ་ཞིབ་སྐོར་ སྐར་3 ལྟ་ཀློག་དབྱེ་ཞིབ་དང་པོ་ སྐར་10**

སྙན་འགྱུར་ངོ་མཚར་དུ་མས་ཡིད་དབང་ཀུན། འཕྲོག་འདི་རང་འགུལ་རྒྱུད་མངས་འཁྲོལ་ལམ་ཅི།

འོན་ཏེ་སློབ་གྲོགས་རྣམས་ཀྱིས་མེས་རྒྱལ་ལ། བསྟོད་བསྔགས་དབྱངས་སུ་གྱེར་རམ་འཕྱང་མོ་ཉུག།

1 དཔེར་བརྗོད་འདིའི་དཔེ་དང་དཔེ་ཅན་གཉིས་དབྱེ་བ་འཕྱེ་དགོས། སྐར་2

2 འདི་གང་གི་དཔེར་བརྗོད་ཡིན་ནམ་ དེའི་གོ་དོན་ནི་ སྐར་2

3 དཔེར་བརྗོད་འདིའི་ནང་དུ་དཔེ་ཅན་དཔེ་ལ་འཁྲུལ་བ་ཡིན་ནམ་ སྐར་4

4 དཔེར་བརྗོད་འདིའི་མཚུངས་པ་གསལ་བྱེད་ཀྱི་སྒྲ་ནི་ སྐར་2

**ལྟ་ཀློག་དབྱེ་ཞིབ་གཉིས་པ། བསྡོམས་སྐར་10**

རྒྱ་ཆེ་གཏིང་གཟབ་རིག་གཞུང་པད་མའི་མཚོར། རྣམ་དཔྱོད་གཤོག་རྕལ་བསྒྱུར་ལ་བྱང་ཆུབ་ཀྱང།

ཆེས་ཆེར་ཕྲབ་པའི་ཤེས་ཡོན་ཆུ་ཀློང་ངོས། སྦྱངས་བརྕོན་འཁོར་ལོའི་ཡན་ལག་འཇུག་འདི་མཛེས།

1གཤམ་གྱི་མིང་དེ་གཉིས་ཀྱི་གོ་དོན་བཤོད་དང། སྐར་2

རྣམ་དཔྱོད་ འཁོར་ལོའི་ཡན་ལག་

2དཔེར་བརྗོད་འདིའི་དཔེ་དང་དཔེ་ཅན་དབྱེ་བ་འཕྱེ་དགོས་ སྐར་2

3 གོང་གི་ཚིགས་བཅད་དེ་གཟུགས་ཅན་གྱི་རྒྱན་གང་གི་ཁོངས་སུ་གཏོགས་སམ། སྐར་3

4 གོང་གི་ཚིགས་བཅད་དེ་བསྟན་དོན་ནི་ སྐར་3

**ལྟ་ཀློག་དབྱེ་ཞིབ་གསུམ་པ ། སྐར་**10

“ང་ནི་ཡ་རུ་ཞིག་ཡིན་། དཔྱིད་ཀ་སླེབས་པ་དེས་དྲོ་སྐྱིད་ལྡན་པའི་ཉི་འོད་དང་། བསིལ་ཞིང་འཇམ་པའི་དཔྱིད་རླུང་། གཡུ་མདོག་གི་སྤང་ལྗོངས་། ཁ་དོག་རྣམ་པར་བཀྲ་བའི་སྤང་རྒྱན་མེ་ཏོག། དྭངས་ཤིང་ཡིད་དུ་འོང་བའི་ཆུ་མིག་སོགས་གནང་བ་ལས། ང་ལ་སྤྲོ་བ་ཚད་མེད་བསྐྱེད་ཅིང་ཡིད་ཀྱི་རེ་སྨོན་སྨིན་པར་བྱས་། ཡིན་ནའང་དཔྱིད་ཀས་ང་ལ་སྡུག་བསྔལ་ཡང་བསྐྱལ་ཡོང།

བཤད་བཤད་ན་ངའི་ལས་ནི་ངན་པ་ན་ཞིག་རེད། ཨ་མས་ང་བཙས་ནས་ཡུན་རིང་མ་སོང་བར་དགུན་ཁ་སླེབས་སོང་ ཐོག་མར་ངས་ཁ་བ་ལྷབ་ལྷབ་ཏུ་འབབ་པ་མཐོང་ཚེ། མཚར་སྣང་ཤིན་ཏུ་ཆེན་པོ་སྐྱེས་ཤིང་དགའ་སྤྲོ་་ཆེན་པོའི་ངང་ནས་རྕེ་མཆོང་བྱས་། ངས་ཁ་བ་ནི་གནམ་གྱི་ང་ལ་གནང་བའི་ཁ་ཟས་ཞིམ་པོ་ཞིག་རེད་སྙམ་ནས་མཉེན་ཞིང་འཇམ་པའི་རྩྭ་ཟ་རྒྱུ་བཞག་ནས་ཉིན་གང་ཁ་བ་ལྡག་གིན་བསྡད་པ་ཡིན་ ཡུན་རིང་མ་སོང་བར་ཁ་བ་ཇེ་མཐུག་ཏུ་གྱུར་ནས་རི་རབ་ལྷུན་པོ་ཁ་བས་མནན་སོང་ ང་གྲོད་པ་ལྟོགས་ནས་ཁ་བ་ལྡག་ འོན་ཀྱང་ཁ་བའི་ནང་དུ་ས་རྡོ་མ་གཏོགས་གཞན་ཟ་རྒྱུ་མི་འདུག་ཆུ་འགྲམ་དུ་སོང་ཡང་ཆུ་བོ་ཐམས་ཅད་འཁྱགས་པས་བསྡམས་ནས་འཐུང་རྒྱུ་མེད་པར་གྱུར་ ང་གྲང་བའི་སྐབས་སུ་ནགས་ཚལ་དུ་སོང་ཡང་དགུན་ཁའི་གྲང་ངར་གང་སར་ཁྱབ་སྟབས་འཁྱགས་ཡོལ་བྱེད་ས་མེད་པ་གྱུར་ ངས་དེ་ལྟར་འཁྱགས་ལྟོག་གཉིས་མནར་གྱི་སྡུག་བསྔལ་མྱོང་བཞིན་པའི་སྐབས་་སུ་དེ་ལས་སྐྲག་དགོས་པའི་དོན་ཞིག་བྱུང་བ་སྟེ།རླུང་དམར་ཆེན་པོ་འཚུབ་ཅིང་ཁ་བ་དང་ས་རྡུལ་འཐིབས་ནས་གནམ་སའང་མུན་པར་གྱུར། ང་ནི་དྲན་པ་ཐོར་བ་ལྟར་མགོ་ཡུ་འཁོར་ནས་རླུང་འཚུབ་ནང་དུ་ལུས།..............”

གོང་གི་དུམ་མཚམས་དེ་བཀླགས་ནས་དྲི་བར་ལན་ཐོབས།

1 གཤམ་གསལ་གྱི་ཡི་གེ་དེ་དག་ལ་ལྡོག་ཟླ་རེ་འབྲི་དགོས། སྐར༣

བསིལ མཉེན་ ཞན་ འཇམ འཆི གྲང་

2 གཤམ་གསལ་གྱི་མིང་ཚིག་དག་སྟོང་ཆའི་ནང་འོས་འཚམ་གྱིས་འདེམས་དགོས། སྐར༥

སྤང་ལྗོངས། ཉི་འོད། ཆུ་མིག སྤང་རྒྱན་མེ་ཏོག དཔྱིད་རླུང་།

1) བསིལ་ཞིང་འཇམ་པའི་ ﹙ ﹚ (2) གཡུ་མདོག་གི་ ﹙ ﹚ (3) ཁ་དོག་རྣམ་པར་བཀྲ་བའི་﹙ ﹚(4) དྲོ་སྐྱིད་ལྡན་པའི་ཉི་འོད་ ﹙ ﹚(5) དྭངས་ཤིང་ཡིད་དུ་འོང་བའི་﹙ ﹚ 3 “དཔྱིད་ཀས་ང་ལ་སྡུག་བསྔལ་ཡང་བསྐྱལ་ཡོང་”ཞེས་པའི་ནང་གི་“ཡང་” ནི་རྒྱན་སྡུད་ཀྱི་ནང་གསེས་ ཡིན﹙ ﹚སྐར་1 ཀ སྡུད་པ་ལ་འཇུག་ ཁ མཐུན་པའི་ཚིག་རྒྱན་ལ་འཇུག་ ག མི་མཐུན་པའི་ཚིག་རྒྱན་ལ་འཇུག་

4 གོང་གསལ་གྱི་དུམ་མཚམས་དེའི་རྩོམ་པ་པོདང་རྩོམ་སྟངས་ནི་གང་གི་ཁོངས་སུ་གཏོགས་པ་ཡིན། སྐར༡

**བདུན་པ། ཕྱོགས་བསྡུས་རང་བཞིན་གྱི་སློབ་སྦྱོང་། སྐར། 5**

ཁྱེད་ཀྱིས་ཕ་མའི་བཀའ་དྲིན་ཚོར་བའི་གཏམ་དཔེ་འགའ་ཞིག་བྲིས་དང་།

**བཅུ་པ་ རྩོམ་ཡིག་འབྲི་རྒྱུ་ སྐར་**30

མིག་བཙུམ་ཙམ་ཞིག་གི་ཡུན་ལ་ལོ་གསུམ་གྱི་དམའ་འབྲིང་གི་འཚོ་བ་མཇུག་སྒྲིལ་ལ་ཉེ་བས་ གྱེས་བྲལ་གྱི་དུས་དེ་འཕྲལ་མར་ང་ཚོའི་མིག་མདུན་དུ་ལྷགས་ འདས་ཟིན་པའི་འཚོ་བར་ཕྱིར་དྲན་རེ་བྱས་ཚེ་ རིག་གནས་ཀྱི་སྐྱེ་ཚལ་འདི་རུ་བརྗེད་དཀའ་བའི་འདས་དོན་དང་མི་སྣ་ གྲོགས་པོ་ གྲོགས་མོ་ སློོབ་གྲོགས་ ཕ་མ་ དགེ་བའི་བཤེས་གཉེནསོགས་ཀྱི་དགའ་སྐྱོ་གང་མང་ཞིག་བཞག་ཡོད་པས་ཁྱེད་ཀྱི་《ངའི་བརྗེད་པར་དཀའ་བའི 》 ང་ཚོས་འདས་ཟིན་པའི་དམའ་འབྲིང་གི་ལོ་གསུམ་རིང་གི་མི་ཚེའི་ཤུལ་ལམ་ལ་ཕྱིར་དྲན་བྱསཏེ་ཕྱོགས་བསྡོམས་ཞིག་བྱེད་དགོས་ངེས་རེད་ རང་གི་སློབ་སྦྱོང་བྱེད་ཚུལ་དང་ སྒེར་གྱི་འཚོ་བ་དང་ཁྱིམ་ཚང་གི་འཚོ་བ་སོགས་ཉམསམྱོང་དང་བསླབ་བྱ་ཕྱོགས་བསྡོམས་བྱེད་པ་སོགས་མདོར་ན་ གོང་གི་ནང་དོན་གཞིར་བཟུང་ནས་《ང་ཡི་སློབ་འབྲིང་གི་འཚོ་བ་》ཞེས་པའི་རྩོམ་ཡིག་ཅིག་འབྲི་དགོས་། རེ་བར་ ༡ ཡིག་གཟུགས་ལེགས་ཤིང་དག་ནོར་མེད་པ་ ༢ ཚེག་ཁྱིམ་500ལོན་དགོས།